google/wiki40b huggingface dataset:
Chesterfieldøyene

Naturgeografi

Atollen har en maksimal diameter på 344 km og strekker seg over et område på 4765 km². Atollen består av elleve mindre øyer, blant andre Bampton, Reynard, Longue, Loop, Skeleton, Avon nord, Avon sud og Tortue. Chesterfieldøyene er et viktig miljø for fugler og skilpadder. Atollen ligger isolert, men i et område med skipstrafikk mellom Australia, Ny-Caledonia og Vanuatu.
Atollen er tilholdssted for suppeskilpadde.
Flere fuglearter hekker på øyene. En endemisk underart av alveterne (Sternula nereis exsul) finnes i begrenset antall. Blant artene som er registrert er fregattfugler, brunsule (Sula leucogaster), maskesule (Sula dactylatra), rødfotsule (Sula sula), sotterne (Onychoprion fuscatus) og båndrikse (Gallirallus philippensis).
Introduserte arter utgjør et miljøproblem. Det gjelder termitter, maurartene Wasmannia auropunctata og Solenopsis geminata, samt husmus (Mus musculus).
Produksjonsteori

Produksjonsteknologi

Produksjonsteknologi angir hvordan innsatsfaktorer (arbeidskraft, kapital, råmaterialer) kan bli transformert til ferdige produkter (output). Bedrifter kan omvandle innsatsfaktorer til ferdige produkter på mange forskjellige måter. For å beskrive omvandlingsprosessen bruker man gjerne en produksjonsfunksjon. Produksjonsfunksjonen kan matematisk uttrykkes som
q=F(K,L)
Funksjonen sier hvordan output (q) vil variere dersom vi varierer innsatsfaktorene kapital (K), og arbeidskraft (L). Noen av innsatsfaktorer kan varieres på kort sikt, mens noen tar lengre tid å variere. Det er derfor vanlig å skille på kort og lang sikt. Lang sikt kan defineres som den korteste tiden det tar å variere alle innsatsfaktorer. :

Produksjon med to variable innsatsfaktorer

Ved produksjon med to variable innsatsfaktorer kan vi finne de ulike kombinasjonene av innsatsfaktorene som gir den samme mengde output. Kombinasjonene som gir samme nivå av produksjon representeres av isokvanter. Dette er analogt med indifferenskurver i konsumentteori. Den marginale substitusjonsbrøk (MRTS) uttrykker helningen på isokvanten, med andre ord det antall enheter vi kan redusere bruken av den ene faktoren hvis vi får tilgang på en enhet til av den andre faktoren. Matematisk kan MRTS uttrykkes
der MPL er grenseproduktiviteten for arbeidskraft, og MPK er grenseproduktiviteten for kapital. Hver av endringene oppe og nede i brøken, er et uttrykk for den partielt deriverte av henholdsvis K og L, som satt sammen på denne formen utgjør bytteforholdet for et gitt produksjonsnivå, q.

Skalaavkastning

Skalaavkastning viser til hva som skjer med samlet produksjonsmengde når vi endrer innsatsfaktorene prosentvis like mye. Dette kan uttrykkes matematisk gjennom å multiplisere hver faktor med en konstant (t), og se hvordan produksjonen endrer seg. :
Vi har økende skalaavkastning dersom F(tK,tL)>tq
Vi har konstant skalaavkastning dersom F(tK,tL)=tq
Vi har avtagende skalaavkastning dersom F(tK,tL)<tq
Tetley

Tetley's var et bryggeri og et ølmerke i England. Bryggeriet ble etablert av Joshua Tetley i Leeds i 1822. Det ble et av Storbritannias store bryggerier og selskapet eide også mange puber.
Tetley ble kjøpt av danske Carlsberg i 1975, som til da hadde eid 50%. Bryggeriet ble senere besluttet nedlagt av Carlsberg, og stengte i 2011.
Bryggeriet produserte øl av typen bitter med en jevn og litt fløteaktig skumkrone og en fremtredende humlesmak.
Centre of Gender Excellence (Örebro og Linköping)

Centre of Gender Excellence (GEXcel) er et senter for fremragende forskning i Sverige etablert av Vetenskapsrådet i 2006. Örebro universitet og Linköpings universitet er vertskap for senteret. Senteret har tiltrukket seg en rekke av de internasjonalt ledende forskerne på kjønn og likestilling.
GEXcel og det engelske forlaget Routledge utgir bokserien Routledge Advances in Feminist Studies and Intersectionality, som startet i 2010.
Variabilitet

Variabilitet betegner foranderligheten i tid og/eller rom av størrelser eller individer i en stikkprøve eller populasjon.
Et statistisk mål for variabiliteten er variansen.
Variabilitet er viktig i mange empiriske vitenskaper.
Av spesiell relevans er den i biologien og klimatologien.

Biologisk variabilitet

I biologien er variabilitet av organismene i en art en viktig faktor som bidrar til det biologiske mangfoldet.
I variable og uforutsigbare miljøer er det en fordel for individer å få avkom som ikke er identiske, slik at sjansene er større for at i hvert fall noen av dem klarer seg.
Forskjellene mellom individer kan skyldes både arv og miljø.
Den miljøbetingede variasjonen kalles plastisitet og er i mange arter en viktig måte å tilpasse seg miljøet på.
Den genetiske variasjonen er på sin side forutsetningen for at arten kan gjennomgå evolusjon.

Begrepet variabilitet hos Darwin

Charles Darwin bruker begrepet variabilitiet (eng: variability) gjennomgående i sin bok "Om artenes opprinnelse". Hos han er variabilitet et sentralt begrep. I sin bok bruker han begrepet variabilitet om levende veseners tendens til å frembringe variabelt avkom ved formering. Selv om Darwin ga til kjenne at han ikke hadde forstått variabilitetens årsaker til fulle, er det tydelig at han oppfatter virkeligheten dithen at variabilitet er en evne som levende vesener har til å tilføre seg selv og sine avkom ny arvelig funksjonalitet, gjennom bruk og manglende bruk av organer og kroppsdeler og miljøets direkte innvirkning. (Se også: Charles Darwin, naturlig seleksjon, evolusjonsteori)

Klimatisk variabilitet

I klimatologien er variabilitet av været en viktig faktor i beskrivelsen av klima.
Klima beskriver ikke bare de langsiktige gjennomsnittsverdiene av været, men også hvor mye disse varierer i løpet av en måned, et år eller tiår.
To klimaer som er kjennetegnet ved de samme gjennomsnittlige værforholdene, kan derfor likevel være svært ulike hvis værets variabilitet er forskjellig:
I klimaet med større variabilitet vil bl.a. ekstremvær være hyppigere, selv om gjennomsnittsværet er upåvirket.
Dette er tilfellet hvis ekstreme værbetingelser er hyppigere på begge ender av skalaen, f.eks. både veldig høy og veldig lav temperatur.
Kulturclash

Kulturclash er et musikkalbum med Tier'n og Lars Vaular, utgitt i 2006. Albumet inneholder også en DVD.
Pistosia

Utseende

Middelsstore (ca. 9-12 millimeter), avlange, blanke, mursteinsrøde eller brungule bladbiller, dekkvingene gjerne med svart spiss. Oversiden er kraftig punktert. Hodet er lite, antennene tynne og rundt halvparten så lange som kroppen, 11-leddete. Pronotum er avrundet firkantet, dekkvingene nokså jevnbrede med åtte punktrader. Beina er forholdsvis korte.

Levevis

Både larver og voksne lever på planter og eter fra dem. Artene lever mest sannsynlig på palmer.

Utbredelse

Artene er kjent fra Sulawesi og noen omkringliggende små-øyer
Norgesmesterskapet på ski

Norgesmesterskapet på ski, forkortet NM på ski, er et årlig arrangement som kårer Norges beste skiløpere i forskjellige disipliner i 
vinteridrettene langrenn, hopp og kombinert. Mesterskapet er også omtalt som norgesmesterskapet i nordiske grener. 
Norgesmesterskapet på ski er i senere tid delt i flere arrangementer tilpasset verdenscup og internasjonale mesterskap. 
NM på ski ble første gang arrangert, da som Hovedlandsrennet, i 1909, året etter at Norges Skiforbund ble stiftet. 
I 1938 ble tittelen endret til norgesmesterskapet da arrangementet gikk i Mo i Rana.
Langrenn: 30 km langrenn var med allerede i det første NM i 1909. 17/18 km langrenn kom på programmet i 1933, og 50 km i 1946. 
4x10 km stafett for kretslag ble innført i 1940. Denne øvelsen ble byttet ut med 3x10 km stafett for klubblag i 1954.
Kvinner kom med i 1954, da 10 km for kvinner ble NM-øvelse. Senere kom også 5 km i 1963, stafett i 1965 og 20 km i 1977. Siden da har det vært like mange NM-øvelser for kvinner og menn innenfor langrenn hvert år.
Innføringen av skøyting på 1980-tallet medførte at alle NM-øvelser fra og med 1987 ble arrangert som enten fristil eller klassisk. I 1992 ble også jaktstart innført.
I 2003 ble jaktstarten byttet ut med skiatlon (fellesstart med skibytte.) Sprint kom programmet i 2000, og lagsprint (også kalt sprintstafett eller teamsprint) i 2004.
Kombinert (for menn) har også vært NM-øvelse helt siden 1909. Siden 2000 har man testet ut noen nye konkurranseformer i NM, som f.eks. sprint, fellesstart og strafferundeløp. 
NM i kombinert for kvinner ble innført først i 2016.
Hopp: Spesielt hopprenn ble NM-øvelse i 1933. Siden 1965 har det vært arrangert NM i hhv. normalbakke og stor bakke. Hopp for kvinner ble NM-øvelse i 2003.
Okerprydvikler

Utseende

En middelsstor (vingespenn 14-18 millimeter), vakkert farget vikler. Den er en av de mest spektakulært fargede viklerne, og lett å kjenne igjen. Forvingens grunnfarge er varmt oker, med sølvfargede striper som gjerne fordeler seg som følger: ved roten tre lengdestriper, litt innenfor midten en nokså bred tverrstripe, mot vingespissen tre kortere tverrstriper. I vingens ytre del er det en stor, rund flekk. Denne er brunlig langs den øvre kanten, ellers hvit, med et bredt, svart belte på midten, på dette sitter det to eller tre små, sølvfargede flekker. Bakvingen er brun. Larven er mørkgrå med gulbrun hodekapsel og hvite, oppstående børster.

Levevis

I motsetning til de aller fleste andre viklere lever larvene til denne arten ikke på levende planter, men derimot på visne blader. Arten flyr om dagen i skog og på heier, fra juni til august.

Utbredelse

Arten er utbredt over hele Europa, unntatt lengst i nord, og finnes også i det nordlige Asia. I Norge er den forholdsvis vanlig nord til Møre og Romsdal.
Lavrio Megalo gasskraftverk

Lavrio Megalo gasskraftverk (engelsk: Lavrio Megalo Power Station) er et gasskraftverk i regionen Attika i det sentrale Hellas. Det har en installert produksjonskapasitet på 569 MW fordelt på 1 blokker / 2+1 turbiner. Operatør er Public Power Corp. 
Anlegget ble utbygd fra omkring 1995 til 1999. Brenselstypen er naturgass og teknologien er levert av Alstom.
Carlos Torres (astronom)

Carlos Torres er en astronom som arbeider ved Universitetet i Chile. Mellom 1968 og 1982 har han oppdaget eller vært med på å oppdage 37 asteroider fra Cerro El Roble Astronomical Station ved Universitetet i Chile.
Ekstremværet Yngve

Stormhistorie

Et lavtrykk sørøst for Jan Mayen utviklet seg etterhvert til å bli et større stormsenter, og flyttet seg videre i retning mot Nordland og Nord-Helgeland, Saltfjellet, Salten og Lofoten. 
Vervarslinga for Nord-Norge meldte at Myken fyr ytterst på Helgelandskysten hadde målt vindstyrke orkan, med over 33 m/s vind i en periode på over ti minutter. Det ble også meldt om full storm i Bodø, sterk storm i områdene ved Røst og flere steder på Helgelandskysten. På Helligvær ble det målt orkankast med vindstyrke på 38 m/s. 
Ved 08-tiden på morgenen den 31. desember løyet vinden av og stormen ble avløst av sterk kuling fra nord og nordvest.

Forberedelser og skader

Den norske værtjenesten Meteorologisk institutt sendte klokken 17.05 den 30. desember 2008 ut et ekstremværvarsel og navnga lavtrykket Yngve.
I Bodø førte vindkastene til mindre materielle skader, blant annet ble taket på en boligblokk blåst rett av og det ble ellers meldt om løse gjenstander flygende i gatene og knuste ruter.  På Ørnes i Meløy kommune rev stormen taket av Ørnes bibliotek. 
10 fergesamband var innstilt i Nordland som følge av uværet, og en rekke fjelloverganger i Nordland ble stengt.  Også i Lofoten har det vært meldt om mange stormskader.  I Harstad hadde hurtigruten Richard With problemer med å legge til kai.
Taikang

Taikang (kinesisk: 太康县; pinyin: Tàikāng Xiàn) er et fylke i provinsen Henan i Folkerepublikken Kina. Det ligger under byprefekturet Zhoukou.
Fylket hadde 1 303 049 innbyggere i 1999.
Taikang er hjemstavnfylke for slektsklansfolk med slektsnavnene Xia og Yuan, med medlemmer som gjorde seg sterkt gjeldende i mange regjeringer i Sørdynastienes tid .

Kulturminner

Konfuciustempelet i Taikang (Taikang wenmiao, 太康文庙) ble i 2006 tilføyd på Folkerepublikken Kinas liste over kulturminner.

Samferdsel

Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Kinas riksvei 311 løper gjennom området. Den begynner i Xuzhou, løper gjennom provinsen Anhui og videre inn i Henan der den ender opp i fylket Xixia.
Sveio kringkaster

Sveio kringkaster er en kortbølgesender på Sveio ved Haugesund helt sør i Hordaland. Etter nedleggelsen av Fredrikstad kringkaster i 1986, ble Kvitsøy- og Sveio kringkastere bygget som erstatning.
Sveio kom i drift med en 500 kW AEG S4005 sender i 1987. I 1996 tilkom en identisk AEG S4005.
Sveio sendte til «Nordmenn utenfor landets grenser», også kjent som «Sjømannssendinga», eller utenlandssendingen. Sendingen var på ca. 1,5 time og ble gjentatt en rekke ganger gjennom døgnet i forskjellige senderretninger. Sveio sendte primært mot Mellom- og Nord-Amerika. Sveio og Kvitsøy hadde i liten grad overlappende retningsmuligheter og kunne ikke erstatte hverandre.
Xinhuang

Xinhuang (kinesisk: 新晃侗族自治县 ; pinyin: Xīnhuǎng dòngzú Zìzhìxiàn) er et autonomt fylke i byprefekturet Huaihua i provinsen Hunan i Folkerepublikken Kina
Befolkningen var på 251 163 innbyggere i 1999.

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
It's Kind of a Funny Story

Handling

Craig (Keir Gilchrist) er en deprimert tenåring som legger seg selv inn på psykiatrisk avdeling grunnet selvmordstanker. Men når han kommer dit møter han mennesker i samme (og sågar verre) situasjon, som blant andre den jevngamle, selvdestruktive jenta Noelle (Emma Roberts) og småbarnsfaren Bobby (Zach Galifianakis), som hjelper ham til å oppdage at det finnes ting å leve for, som familie, venner og kjærlighet.
Alvekongen

Alvekongen er den sterkeste av alvene i nordisk folketro.
I norsk snakkes det oftere om haugfolk og underjordiske enn alver. I andre land kalles alvekongen også Oberon. Da Johann Gottfried von Herder oversatte de danske folkevisene om Elvekongen eller Ellekongen kalte han ham Erlkönig. Dette ble så tittelen på Goethes dikt Erlköning (1782 og Schuberts komposisjon til de samme diktet; Erlkönig(1815). I dansk litteratur finnes Elvekongen i Johan Ludvig Heibergs festspill «Elverhøj» fra 1828. Alvenes konge dukker også opp i Michel Tourniers bok Le roi des aulnes (1970) som var inspirert av Goethes dikt.
Dale Skoarbeiderforening

Dale Skoarbeiderforening var en fagforening som ble opprettet i juni/juli 1930. Første formann var Ole Pettersen. Forøvrig besto det første styret av Bjarne Langeland (kasserer), Anna Sundal (kasserer), Johan Dale og Andreas Heggheim. 32 skoarbeidere meldte seg inn i foreningen ved stiftelsen. I 1949 ble navnet endret til Dale Skoarbeiderforening.

Arkiv

Dale Skoarbeiderforenings arkiv blir oppbevart på Fylkesarkivet i Sogn og Fjordane.
Jolyellus

Utseende

En middelsstor, lysbrun trebukk med hvite flekker. Antennene er rødbrune, kraftige, litt lengre enn kroppen. Det innerste leddet er forstørret og klubbeformet, det fjerde leddet er hvitt på de innerste to tredjedelene. Pronotum er tønneformet uten tenner på sidene, med hvit midtstripe, mye smalere enn dekkvingene. Disse er jevnbrede, grovt punkterte. med hvite flekker på "skuldrene", og to par store, uregelmessige hvite flekker i den bakre halvdelen.

Levevis

Larvene lever i død ved.

Utbredelse

Arten er kjent fra Venezuela.
Maksim Tsygalko

Karriere

Hans profesjonelle fotballkarriere begynte hos ungdomslaget til Dinamo Minsk, Dinamo–Yuni Minsk i 2000. Året etter ble han flyttet opp til a–laget, hvor han ble frem til 2006. Her scoret han 24 mål på 53 kamper, og i sin beste sesong ble det elleve mål på 18 kamper. Det ryktes at trøbbel mellom Tsygalko og treneren i Dynamo Minsk var grunnen til at han ikke fikk mer spilletid.  Han spilte mellom 2002 og 2004 elleve landskamper for det Hviterussiske u–21 landslaget, og scoret tre mål. For a–landslaget fikk han i 2003 to kamper og et mål. Med Dinamo Minsk vant han Vysshaya Liga i 2004, i tillegg til Cupen året før. I tillegg spilte han også UEFA Intertoto Cup for Dinamo. I 2006 gikk han til en ny Hviterussisk klubb, Naftan Novopolotsk. Her ble det 24 kamper, med bare tre mål. Deretter reiste han til Kasakhstan, og klubben Kaisar Kyzylorda, før turen gikk videre til Banants Yerevan i Armenia. Deretter gikk han til FC Savit Mogilev, hvor han scoret to mål på åtte kamper. I 2009 gikk Savit Mogilev konkurs, og klubben ble oppløst. Dette, i tillegg til store skadeproblemer førte til at Tsygalko la opp i 2010.

Popkulturelt

Selv om han har spilt på høyeste nivå i hviterussisk liga, og har landskamper for Hviterussland, er det likevel som Maxim Tsigalko i managerspillet «Championship Manager 2001/2002» han har fått mest oppmerksomhet. Han er regnet som en av de store målscorerne på spillet, og har blant annet scoret 1000 mål på 1114 kamper.
Jhabua (distrikt)

Demografi

Ved folketellingen i 2011 var det 1 024 091 innbyggere i distriktet, mot 784 286 i 2001. Den urbane befolkningen utgjør 8,98 % av befolkningen.
Barn i alderen 0 til 6 år utgjorde 20,30 % i 2011 mot 22,69 % i 2001. Antallet jenter i den alderen per tusen gutter er 934 i 2011 mot 967 i 2001.
Amara famelica

Utbredelse

Amara famelica finnes i nesten hele Europa, samt i Nord-Afrika og Asia. Finnes i Norge.

Utseende

Amara famelica er i underkant av 10 mm lang.  Brystskjoldets bakhjørner er tydelig avsatt, men uten å være markert utstikkende. Sidene  og  bakhjørnene er like brede som dekkvingenes skuldre, slik at billen får et ovalt utseende.   Dekkvingene tredje rille-mellomrom (fra midtlinjen / sømmen)  mangler helt børstepunkter, en fordypning med ett stivt oppstående hår.

Levevis

Amara famelica tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Dipseudopsidae

Utseende

Disse vårfluene kan kjennes på at hodet har uvanlig store fasettøyne, særlig hos hannene, men ingen punktøyne. Antennene er kraftige og så lange som forvingen eller litt kortere enn denne. De innerste antenneleddene er tykke og fyller opp mesteparten av mellomrommet mellom fasettøynene. Maksillarpalpene er fem-leddete, de to innerste leddene ganske små. Det tredje leddet er festet innenfor roten av det andre leddet, det ytterste leddet er forholdsvis kort og uten ringaktig skulptur. Thorax har et par med hårete vorter på ryggen. Beina har tre sporer på frambeina, fire på mellom- og bakbeina. Larvene bygger ikke hus, eller de kan ha et hylster av silke dekket med slam.

Levevis

Larvene til denne familien lever i rasktstrømmende, klare elver og bekker. De spinner fangstnett som de fanger drivende føde i.

Utbredelse

Dipseudopsidae er utbredt i alle verdensdeler bortsett fra Sør-Amerika. Familien finnes ikke i Norge.
Olav Ekeland

Utdanning og virke som prest

Han ble cand.theol. ved det teologiske fakultet ved Universitetet i Oslo i 1939, og ble ordinert til prest i 1941 i Bergen domkirke av biskop Andreas Fleischer. Han virket som sekretær for biskopen i Bjørgvin bispedømme og senere som hjelperest i St. Olavs menighet i Bergen og i Fana med tjenestested i Storetveit. I 1947 ble han hjelpeprest i Borgund med tjenestested i industristedet Langevåg. I 1954 ble han sokneprest i Hjørundfjord og i 1970 sokneprest i Trefoldighet menighet i Arendal og prost i Arendal prosti. Som pensjonist fra 1978 var han aktiv som vikarprest i lengre perioder på bl.a. Svalbard.

Annen virksomhet

Ekeland hadde tidlig en pasifistisk overbevisning og deltok under andre verdenskrig i det sivile luftvern i Bergen. Ekeland var lokalpolitisk aktiv i skolepolitikk, sosialpolitikk og distriktspolitikk. Han var skolestyreformann og varaordfører i Hjørundfjord da kommunen ble nedlagt og slått sammen med Ørsta i 1964. Etter kommunesammenslåingen var han medlem av Ørsta kommunestyre som representant for Venstre. Han var i flere år timelærer i religion ved Volda lærarhøgskule og ved Volda gymnas. Han var i flere perioder kretstyreformann i Sunnmøre og Aust-Agder kretser av Den norske sjømannsmisjon. Han deltok også aktivt i sosialt arbeid gjennom avholdsorganisasjonen Blå Kors.
Microphylla

Utseende

En middelsstor, mørkt rødbrun oldenborre. Kroppsformen er forholdsvis bred. Oversiden er jevnt kledt med små, lyse skjell.

Utbredelse

Arten finnes i Armenia, Iran og områdene på østsiden av Det kaspiske hav.
Nanohammus

Utseende

Nokså små (gjerne 8-10 millimeter), brune trebukker, dekkvingene ofte med lyse flekker. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er parallellsidige med rettvinklede "skuldre".

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia.
From Nashville to Memphis: The Essential '60s Masters

From Nashville to Memphis: The Essential '60s Masters er en samleboks med Elvis Presley, utgitt 28. september 1993.
Granat (mineral)

Granat er en mineralgruppe som har vært brukt siden bronsealderen som edelstener og slipemiddel. Granatkrystaller er som regel rødlige, men finnes også i alle andre farger i fargespekteret, foruten blå. Navnet granat stammer fra det latinske granatus, som sannsynligvis er en referanse til Punica granatum, siden de likner noen granatkrystaller i form, størrelse og farge. Granat kalles ofte for almandin.

Funn

I Norge er granat funnet på en rekke lokaliteter, som Andøya (almandin), Arendal (andraditt), Austvågøy (andraditt, grossular), Beiarn (grossular), Bykle (spessartin), Dalen (spessartin), Elgsjøfeltet (grossular), Fauske (almandin), Fjaler (almandin), Grua (grossular), Harstad (almandin), Hitra (andraditt, grossular), Hyllestad (pyrop), Iveland (almandin, spessartin), Jotunheimen (almandin), Kongsberg (almandin), Konnerud (grossular), Langesundfjorden (andraditt), Molde (pyrop), Møkster (andraditt, grossular), Sandefjord (andraditt), Sauland (grossular), Sørøya (andraditt), Totenåsen (grossular), Trondheim (spessartin), Tysfjord (grossular), Vest-Finnmark (andraditt), Velfjord (andraditt, grossular), Æfjord (andraditt, grossular) og Åheim (pyrop)
Estimated Position Error

Forenklet eksempel

Når man krysspeiler, for eksempel med et enkelt peilekompass, tar man som oftest to målinger for å finne sin posisjon. En kan for eksempel peile «Raggsteinnuten» på 140°, og  «Syningshovden» på 350°, og ved å trekke en linje fra hver av disse toppene i et kart, finne ut sin omtrentlige posisjon. For å være sikret mot målefeil, og for å få en mer nøyaktig måling, kan man benytte tre målinger. Punktet hvor målingene krysser hverandre vil da, forstørret, se ut som på bildet til høyre. 
På bildet til høyre er det tatt tre peilinger mot kjente mål (blå). De tre peilingene (tre svarte, rette streker) blir så satt ned på et papir, og en beregner ut fra denne trekanten den gjennomsnittlige verdien, som da blir den antatte posisjonen (svart prikk i midten) Ved å legge dette som sentrum i en sirkel, og slå sirkelen slik at de tre observerte peilingene blir tangenter til sirkelen, kan en få et mål for posisjonens feilverdi - nemlig radius i sirkelen (røde prikker). Denne verdien varierer sterkt - det kommer an på hvor nøyaktig man er i målingene sine, og ikke minst navigasjonsmetoden.
K9 Thunder

K9 Thunder er en sydkoreansk selvdrevet haubits med kaliber 155 mm, utviklet av Samsung Techwin. Den ble utviklet for å supplere og deretter erstatte haubitsen K55 i tjeneste i Syd-Koreas forsvar.
Nancheng

Nancheng (kinesisk: 南城县; pinyin: Nánchéng Xiàn) er et fylke i provinsen Jiangxi i Folkerepublikken Kina. Det ligger i byprefekturet Fuzhou.
Befolkningen var på 287 466 innbyggere i 1999.

Samferdsel

Kinas riksvei 206, som passerer dette området, løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.